Diari Oficial de la Generalitat Valenciana


Sumari del DOGV 4032, del 29-06-2001 (2001/6369)

RESOLUCIÓ de 18 de juny de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de col·laboració entre el Servei Valencià d'Ocupació i Formació i Ascer per a impulsar la formació professional en el sector del taulell.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4032

Data del DOGV
:   29-06-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/6369


Data del document
:   18-06-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Servici Valencià d'Ocupació i Formació
    * ensenyament professional
    * empresa
    * ceràmica
    * cooperació administrativa
    * reciclatge professional

RESOLUCIÓ de 18 de juny de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de col·laboració entre el Servei Valencià d'Ocupació i Formació i Ascer per a impulsar la formació professional en el sector del taulell. [2001/X6369]
  
Subscrit, després de la tramitació prèvia reglamentària, entre el Servei Valencià d'Ocupació i Formació i Ascer, el 20 d'abril de 2001, un Protocol de col·laboració per a impulsar la formació professional en el sector del taulell, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0351/2001, i que figura com a annex d'aquesta resolució.
  
València, 18 de juny de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol de col·laboració entre el Servei Valencià
  
d'Ocupació i Formació i Ascer per a impulsar la formació
  
professional en el sector del taulell.
  
Castelló de la Plana, a 20 d'abril de 2001
  
D'una banda, l'Honorable Senyor conseller d'Economia, Hisenda i Ocupació, Vicente Rambla Momplet, en representació de la Generalitat Valenciana, i sobre la base de les facultats que li confereix la Llei de la Generalitat Valenciana 5/83, de 30 de desembre, de Govern Valencià.
  
I d'una altra, el senyor Fernando Diago de la Presentación, president d'Ascer, en virtut de les facultats de representació conferides per l'article 28 dels estatuts de l'associació.
  
Actuant en l'exercici dels seus respectius càrrecs i en la representació que tenen, reconeixent-se recíprocament capacitat per a formalitzar aquest Protocol de Col·laboració, acorden subscriure'l, obligant-se en els termes que s'hi contenen, i prèviament
  
Manifesten
  
1. Que el Servei Valencià d'Ocupació i Formació (SERVEF), creat per la Llei 3/2000, de 17 d'abril, és l'òrgan de la Generalitat Valenciana a qui se li atribueixen les competències en matèria de foment de l'ocupació i l'economia social, la formació professional ocupacional i contínua i la intermediació laboral i condicions laborals en virtut del Decret 41/2001, de 27 de febrer, del Govern Valencià (DOGV d'1 de març del 2001).
  
2. La inversió en capital humà, la integració de la formació professional amb les polítiques actives d'ocupació, i la cooperació de l'administració amb els agents socials, es consideren instruments essencials per a aconseguir els objectius que estableix el II Pla Nacional de la Formació Professional.
  
3. El SERVEF considera que la formació professional adreçada al sector del taulell a la província de Castelló és un element fonamental de millora de la competitivitat en el sector, manteniment de l'ocupació i garantia de creixement estable per a aquesta important activitat econòmica.
  
4. El SERVEF, per a l'execució dels objectius de formació que li són inherents, té un Centre de Formació SERVEF a Castelló les característiques físiques bàsiques del qual són adequades per a albergar una dotació adaptada a la formació professional del sector del taulell.
  
5. Ascer considera que hi ha una necessitat de formació professional entre les empreses del sector del taulell de Castelló, tant per a la cobertura de noves ocupacions en les instal·lacions de nova creació, com per a la millora de les qualificacions dels treballadors ja contractats en les empreses.
  
Per tot allò que s'ha exposat, les parts que intervenen signen aquest Protocol de Col·laboració, que es desenvoluparà d'acord amb les següents
  
Estipulacions
  
Primera. Objecte
  
L'objecte d'aquest Protocol de Col·laboració és establir les línies bàsiques de col·laboració entre les parts que signen, perquè el Centre de Formació SERVEF de Castelló puga albergar la impartició d'accions de Formació Professional Ocupacional i Contínua de la família professional «Indústries manufactureres diverses», àrea professional «Fabricació de taulells ceràmics», en condicions de qualitat i quantitat adequades a les demandes del sector.
  
Segona. Obligacions de SERVEF
  
El SERVEF es compromet a adaptar les instal·lacions del Centre de Formació SERVEF de Castelló a les necessitats de formació del sector del taulell, en un període d'un any des que s'ultime per acord entre les parts el projecte tècnic definitiu de les actuacions per a realitzar, sense perjudici dels terminis preceptius del procediment de contractació administrativa que en funció de la quantia i qualificació del projecte hagueren d'aplicar-s'hi.
  
Tercera. Obligacions de l'associació
  
ASCER proporcionarà al SERVEF assessorament tècnic en la posada en marxa de les instal·lacions objecte d'aquest Protocol, de manera que el seu coneixement del teixit empresarial permeta que l'esforç pressupostari complisca els objectius abans assenyalats.
  
Així mateix, l'associació es compromet a contribuir a la gestió de l'activitat formativa del Centre de Formació SERVEF quant al sector del taulell, establint l'adequada coordinació amb la programació que el Centre projecte impartir referent a d'altres famílies professionals, a fi d'aconseguir la màxima ocupació de les instal·lacions durant tot l'exercici i garantint, en tot cas, l'eficiència en l'assignació dels recursos disponibles.
  
L'associació es compromet especialment a gestionar de la forma més ràpida i flexible la contractació de les persones en situació de desocupació que participen en els programes de Formació Professional Ocupacional, de la família professional «Indústries manufactureres diverses», àrea professional «Fabricació de taulells ceràmics», que es realitzen com a resultat del que estipula aquest Protocol.
  
Quarta. Accions formatives
  
Les accions formatives que Ascer projecte impartir, en compliment del que disposa aquest Protocol, queda subordinat al que disposa les respectives convocatòries de subvenció.
  
Cinquena. Comissió de Seguiment
  
Les parts designaran una comissió paritària a fi d'establir les mesures pertinents per a la millor execució d'aquest Protocol de Col·laboració, aclarir els dubtes d'interpretació i impulsar-ne el desenvolupament.
  
Sisena. Vigència
  
Aquest Protocol de Col·laboració entrarà en vigor des del moment de la signatura, i estendrà la vigència fins al 31 de desembre de 2002; es podrà prorrogar-se expressament per les parts amb anterioritat a l'expiració de la vigència, per períodes anuals, sense perjudici del total compliment dels acords i decisions d'execució que s'hagueren adoptat en el període de vigència.
  
Setena. Rescissió
  
En el cas que l'associació incomplira algun dels compromisos de col·laboració adquirits, el SERVEF podrà rescindir-lo.
  
I estant ambdues parts conformes amb el contingut d'aquest document, perquè així conste, el signen per quadruplicat exemplar, a un sol efecte, el dia i al lloc indicats a l'encapçalament.
  
Pel SERVEF,
  
VICENTE RAMBLA MOMPLET
  
Per ASCER,
  
FERNANDO DIAGO DE LA PRESENTACIÓ